‘फबिंग’ बंद करें कम से कम बच्चों के सामने!
कल सुबह की बात है, मैं अपने डॉग्स को मॉर्निंग वॉक पर ले जाने में थोड़ा लेट हो गया। वो इसलिए क्योंकि एक रात पहले कोहरा सीरियल के चार एपिसोड देख रहा था। मैं कॉलोनी से बाहर निकलने ही वाला था कि देखा बगीचे मेंN. Raghuraman's column - Stop 'phubbing' at least in front of children!
कल सुबह की बात है, मैं अपने डॉग्स को मॉर्निंग वॉक पर ले जाने में थोड़ा लेट हो गया। वो इसलिए क्योंकि एक रात पहले कोहरा सीरियल के चार एपिसोड देख रहा था। मैं कॉलोनी से बाहर निकलने ही वाला था कि देखा बगीचे में बेंच पर बैठे एक बुजुर्ग मोबाइल चलाने में व्यस्त थे।
वो नियमित तौर पर मॉर्निंग वॉक के लिए जाते हैं और कसरत के बाद मोबाइल पर थे। जैसे ही मैं उनके सामने से गुजरा, अचानक उन्होंने मुझे बुलाया और फोन दिखाने लगे कि ‘ये हमारी मुश्किलों का बहुत अच्छा समाधान है, देखो इसे, ये सिर्फ एक मिनट का है।’ मुझे उन्हें कहना पड़ा कि मैं चश्मा भूल गया हूं, आप उसे मेरे इंस्टाग्राम पर भेज सकते हैं। और मैं सैर पर चला गया।
लौटकर मैंने देखा कि वो अभी भी मोबाइल पर रील्स चला रहे हैं। उन्होंने मुझे वापस आते हुए नहीं देखा, जबकि मेरे डॉग्स करीब जाकर उन्हें सूंघने वाले थे। बाहरी दुनिया से बेखबर वह रील्स में गहरे खोए हुए थे। इकलौता मैं ही वहां से नहीं गुजर रहा था, मेन गेट से बच्चे भी स्कूल बस पकड़ने के लिए गुजर रहे थे।
कल्पना करें, अगर उनके हाथ में किताब होती और जब बच्चे गुजरते, तो वह सिर उठाकर उन्हें देख मुस्कराते या शायद उन्हें गुड मॉर्निंग कहते और तब ये दुनिया बिल्कुल अलग होती। यही वजह है कि मेरे दिल ने उन्हें फबर (Phubber) नाम दिया।
आप अपनी आदतें देखेंं। क्या आप गुपचुप फबर हैं या बिंदास और गर्व से भरे फबर जैसे गार्डन में बैठे ये बुजुर्ग महाशय हैं? अगर आप अंतहीन रूप से उन लोगों की इंस्टाग्राम रील्स देख रहे हैं, जिन्हें आप जानते ही नहीं हैं और आपसे कहीं छोटी उम्र के लोगों के लिए बनाए उस कंटेट को देख रहे हैं तो निश्चित तौर पर आप एक फबर हैं!
फबिंग शब्द असल में पश्चिमी देशों में उनके लिए इस्तेमाल किया जाता है, जो अपने स्मार्टफोन के लिए अपने पार्टनर को नजरअंदाज करते हैं। ये शब्द खुद 11 साल पुराना है और यह अ‌वधारणा उससे भी पुरानी है। ये शब्द 2012 में ऑस्ट्रेलिया की विज्ञापन एजेंसी मैक्केन ने गढ़ा था, जिन्होंने शब्दकोश की बिक्री बढ़ाने के लिए शुरू किए कैम्पेन में इसका इस्तेमाल किया था और उन्होंने सिर्फ इतना कहा था- ‘स्टॉप फबिंग’।
इंस्टाग्राम अक्टूबर 2010 में आया और 2012 तक आते-आते जब ये शब्द इस्तेमाल होने लगा तब इंस्टा यूजर्स 5 करोड़ से थोड़ा ज्यादा हो गए थे। वहां से 11 साल बाद आज 2023 में घरेलू स्तर पर जो भी गड़बड़झाला है, वो फब से जुड़ा है। यही वजह हो सकती है कि लोग इन दिनों जोक करते हैं कि आज की शादीशुदा जिंदगी में तीन लोग होते हैं।
जाहिर तौर पर पहले दो पति-पत्नी हैं और दोनों में से अगर कोई हाथ में मोबाइल पकड़े है, तब वहां तीसरे आदमी की एंट्री होती है और वो मार्क जुकरबर्ग हो सकते हैं या एलॉन मस्क या कभी-कभी बिल गेट्स भी! आप सब जानते हैं मैं यहां किस उत्पाद की बात कर रहा हूं। 
सैर के बाद जब मैं घर लौटा तो इत्तेफाक से एक खबर दिखी। पुणे जिला परिषद, महाराष्ट्र सरकार द्वारा गठित समिति द्वारा तैयार मसौदा मापदंडों के अनुसार आचार्य विनोबा भावे एप पर खुद को मान्यता देने वाली राज्य की पहली परिषद होगी।
नीति के तहत प्राइमरी व सेकंडरी स्कूल्स में किताबें पढ़ने का सत्र होगा, इसके बाद किताबों की समीक्षा और उस पर चर्चा होगी कि बच्चों ने क्या पढ़ा और क्या समझा। बाकी सभी चीजों के अलावा पढ़ने की आदत युवाओं में डाली जाएगी। 